
Projektas

LIETUVOS RESPUBLIKOS
APYLINKIŲ TEISMŲ REORGANIZAVIMO
ĮSTATYMAS

2023 m.               d. Nr.
Vilnius


1 straipsnis. Įstatymo paskirtis
Šis įstatymas nustato 2 straipsnyje nurodytų apylinkių teismų reorganizavimo būdą ir sąlygas.

2 straipsnis. Reorganizavimo būdas 
Plungės apylinkės teismas reorganizuojamas išdalijimo būdu, šio teismo teises ir pareigas išdalijant Klaipėdos apylinkės teismui ir Telšių apylinkės teismui.

3 straipsnis. Reorganizavimo sąlygos 
1. Klaipėdos apylinkės teismo, Plungės apylinkės teismo ir Telšių apylinkės teismo reorganizavimo sąlygų aprašas yra šio įstatymo priedas.
2. Plungės apylinkės teismo teisės ir pareigos, susijusios su Plungės apylinkės teismo Kretingos rūmais ir Plungės apylinkės teismo Palangos rūmais, pereina Klaipėdos apylinkės teismui.
3. Plungės apylinkės teismo teisės ir pareigos, susijusios su Plungės apylinkės teismo Plungės rūmais ir Plungės apylinkės teismo Skuodo rūmais, pereina Telšių apylinkės teismui.
4. Visos po reorganizavimo pasibaigusio Plungės apylinkės teismo teisės ir pareigos po reorganizavimo veikiantiems Klaipėdos apylinkės teismui ir Telšių apylinkės teismui pereina nuo 2024 m. sausio 1 d.

4 straipsnis. Baigiamosios nuostatos 
1. Šio įstatymo nuostatos neturi įtakos iki 2023 m. gruodžio 31 d. paskirtų reorganizuojamų apylinkių teismų teisėjų įgaliojimų vykdymui.
2. Reorganizuojamų apylinkių teismų pirmininkai užtikrina, kad visi veiksmai, susiję su po reorganizavimo pasibaigusio Plungės apylinkės teismo išregistravimu iš Juridinių asmenų registro, būtų atlikti iki 2023 m. gruodžio 31 d.
3. Iki 2023 m. gruodžio 31 d. paskirti reorganizuojamo Plungės apylinkės teismo ir reorganizavimo procese dalyvaujančių Klaipėdos apylinkės teismo ir Telšių apylinkės teismo teisėjai toliau dirba po reorganizavimo veikiančiuose Klaipėdos apylinkės teisme ir Telšių apylinkės teisme ir yra laikomi paskirtais į tą apylinkės teismą ar tuos teismo rūmus, kurių veiklos teritorijoje veikė atitinkami Klaipėdos apylinkės teismo, Plungės apylinkės teismo ar Telšių apylinkės teismo rūmai, į kuriuos jie buvo paskirti. 


Skelbiu šį Lietuvos Respublikos Seimo priimtą įstatymą.

Lietuvos Respublikos
apylinkių teismų reorganizavimo
įstatymo
priedas

KLAIPĖDOS APYLINKĖS TEISMO, PLUNGĖS APYLINKĖS TEISMO IR 
TELŠIŲ APYLINKĖS TEISMO REORGANIZAVIMO SĄLYGŲ APRAŠAS

